“ए समां बी कोई कनेआ छलावा ऐ।” रतन सोचा करदा हा। “पल-पलखिन-खिन करियै बे—मलूमें पैर धरदे होई, अगवं-पिढवां सज्जेआ-सब्बेवा निकली जन्दा ऐ पर नां लबदा ऐ ते नां गे पड़काई औंदा ऐ। हर पल पास परत करदा ऐ। ओदे कन्ने सब्बे किस परतोआ करदा ऐ। कदें लो काले कपड़े लाई लैन्दी ऐ ते कदें न्हे्‌रे गी सप्पैं दी सपकंज आंगर लुआइये परें सुट्टी ओड़दी ऐ। दिन म्हीनें दी डलिएं पर फुल्ल बनी खिड़दे न ते सुक्किए झड़ी जन्दे न। ते म्हीनें बरें दे शरीरै उपरा त्यार कनकै आंगर बडोइयै परें जाई पोन्दे न।”